《忽吴子珍 其一》
清代·谭廷献

人生山海别，日夕念所亲。君子忽沦亡，然疑已悲辛。

既信祗野忽，逆旅岂寝门。寒雨鲜春气，黯黯太空云。

高堂多白发，寡妇犹青春。稚子未毁齿，无术赎君身。

长安有何恋，闻见皆伤神。忧来多狎游，醉饱铄精魂。

我今结习尽，牙琴不复陈。著书真旒赘，子毋惜遗文。

作者简介：谭廷献，字仲修，号复堂，仁和人。同治丁卯举人，官合肥知县。有《复堂诗》。